Les sales d'estudi de les biblioteques amplien els seus horaris des de hui fins al 28 de gener
27 de desembre 2021

L'Ajuntament de Sagunt recupera a partir de hui el servei d'ampliació d'horaris a les sales d'estudi de les biblioteques. Els horaris especials estan dirigits principalment a les i els universitaris per a la preparació dels exàmens i enguany seran fins al pròxim 28 de gener.

Durant el període festiu (fins al 4 de gener) es compatibilitzarà l'horari de les biblioteques (de 9 a 14 h) i s'ampliarà per als i les estudiants des de les 16.00 hores fins a la 1 de la matinada. Cal recordar que durant este període queden suspeses les labors estrictament bibliotecàries de préstec i devolució de materials.

![](/media/zb4mjz3f/c-roberto-rovira.jpg?width=336&height=224&mode=max)El regidor d'Arxiu i Biblioteques, Roberto Rovira, ha assenyalat que «**per a nosaltres és primordial oferir a les i els jóvens uns espais en perfectes condicions per a estudiar tant de temperatura, com d'accés a la xarxa elèctrica o a Internet**». Així mateix, Rovira afirma que «**es compliran els protocols sanitaris de màscara obligatòria, ús de gel hidroalcohòlic, neteja i desinfecció**».

Una vegada concloses les festes nadalenques, l'horari de les biblioteques tant de Cronista Chabret com del Centre Cívic, serà de 9 a 14 h i de 16 a 21 h, amb el que les sales d'estudi del 7 al 28 de gener estaran disponibles de 22 h a 1 h i els dissabtes de 10 a 14 hores i de 16 a 20 hores. Rovira conclou asseverant que «**amb estes iniciatives intentem potenciar els serveis en matèria de formació perquè l'estudi és una de les millors eines per a millorar el nostre futur tant a nivell personal com general**».

![](/media/cejdh00b/c-biblioteca.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/les-sales-d-estudi-de-les-biblioteques-amplien-els-seus-horaris-des-de-hui-fins-al-28-de-gener/ "Facebook")
*   [](http://twitter.com/share?url=https://aytosagunto.es/va/actualitat/les-sales-d-estudi-de-les-biblioteques-amplien-els-seus-horaris-des-de-hui-fins-al-28-de-gener/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-sales-d-estudi-de-les-biblioteques-amplien-els-seus-horaris-des-de-hui-fins-al-28-de-gener/ "Linked In")
*   [](mailto:?body=https://aytosagunto.es/va/actualitat/les-sales-d-estudi-de-les-biblioteques-amplien-els-seus-horaris-des-de-hui-fins-al-28-de-gener/)